Steenbarg (Landkreis Veern)

Steenbarg () is en Oort in de Gemeen Langwedel in’n Landkreis Veern, Neddersassen. Binnen de Gemeen höört Steenbarg to de polietsche Oortschop Ädelsen.

 Geografie 

De Oort liggt op’n 28 Meter hogen Giersbarg op’n Rand von de Achem-Veerner Geest hen na dat Moor. Dat Water ut dat Rebeed flütt över Gravens na’n Moorkanaal, de denn in de Wümm münnt.

De Naveröörd sünd Schanzendörp un Giersdörp in’n Noorden, Grasdörp in’n Noordoosten, Langwedelermoor in’n Süüdoosten, Lindholt, Giersbarg, Hustäe un Ädelsen in’n Süden, Bauen un Bauerholt in’n Süüdwesten un Bauermoor in’n Noordwesten.

 Historie 

En Hoff an’n Steenbarg dükert toeerst in dat 19. Johrhunnert in ole Böker op. Dat eerste Huus von’n hüdigen Oort op’n Steenbarg is 1911 boot worrn un eerst in’n Loop von dat 20. Johrhunnert is de Oort to de Grött wussen, de he nu hett.

De Oort weer von öllers Deel von de Buurschop un later de Gemeen Ädelsen, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is. Sietdem höört de Oort binnen de Gemeen to de Oortschop Ädelsen, de en egen Oortsraad un Oortsbörgermeester hett.

 Inwahnertall 

 Religion 

Steenbarg is evangeelsch-luthersch präägt un höört to dat Kaspel von de Lukas-Kark in Posthusen.

För de Kathoolschen is de St.-Matthias-Kark in Achem tostännig.

De Oort hett en egen Karkhoff, de von Privaatlüüd anleggt worrn is un vondaag von de Karkengemeen Posthusen bedreven warrt.

 Kultur 
 Verenen 

De Schüttenvereen Steenbarg is an’n 19. Mai 1955 grünnt worrn.

 Weertschop un Infrastruktur 

För Steenbarg is de freewillige Füürwehr Ädelsen mit tostännig.

 Verkehr 

Dör Steenbarg löppt de Kreisstraat 7, de in’n Noordoosten över Grasdörp na Hintzendörp/Stellsfellen an de Landsstraat 155 ran geiht un in’n Süden na Ädelsen an de L 158.

De nächste Autobahn is de Autobahn 27 (Afsnidd Bremen–Wasra), de blots een Kilometer in’n Süden von’n Oort langsföhrt. De Opfohrt 24b Langwedel liggt aver eerst so söss Kilometer in’n Süüdoosten von Steenbarg an de K 9.

De nächste Bahnhoff is so bi dree Kilometer wied weg in’n Süden de Bahnhoff Ädelsen an de Bahnlien Wunsdörp–Bremen.

 Scholen 

Von 1948 bet in de Johren 1960 harr de Oort en lüttje eenklassige Volksschool.

 Footnoten 

Kategorie:Oort
Kategorie:Landkreis Veern